### Beslutningstema

Klima-, Vækst- og Udviklingsudvalget gennemfører en indledende temadrøftelse om de strategiske spor i udvalgets videre arbejde.

Hver medlem forbereder et kort indlæg på max 5 minutter.

### Sagsfremstilling

Klima-, Vækst- og Udviklingsudvalget har særligt fokus på at arbejde med strategier på udvalgets område, at styrke erhvervs- og befolkningsudviklingen samt gøre kommunen attraktiv for virksomheder borgere og turister.

Formålet med temadrøftelsen er,

* at udvalgets medlemmer kan udveksle visioner, fokusområder og forventninger som en indledning til udvalgets arbejde
* at få input til et årshjul for udvalgets arbejde i 2022

Forslag og input til strategiske spor (mål), herunder fokusområder/handlinger (midler):

* Vækst og udvikling
  + Generelle strategier, mål og politikker, FN's Verdensmål for bæredygtig udvikling
* Klima og energi
  + DK2020, strategier for klima, energi, varme, fokus på CO2-reduktion, grøn energi, VE-anlæg, kommunen som aktiv medspiller ifm. lavbundsarealer, skovrejsning, biodiversitet mv.
* Erhverv og turisme
  + Erhvervsstrategi, turismestrategi, strategier for erhvervsfremme, etablering af virksomheder, arbejdskraft mm., udvikling og markedsføring af de lokale "fyrtårn" indenfor turisme.
* Infrastruktur
  + Strategi for udvikling af infrastrukturen (vej, vand, sti og bane), mobilitet, strategisk tilgang til opgradering og prioriteringer
* Bosætning
  + Tiltrækning og fastholdelse, fokus på det lokale fællesskab og kulturen,
* Byudvikling
  + Fortætning/opgradering af centerbyer/bymidte, seniorboliger, tiny houses, bofællesskaber
* Landdistriktsudvikling
  + Udviklingsstrategi, fokus på forskønnelse og fornyelse
* Grænseoverskridende/regionalt samarbejde
  + Strategi for samarbejde

Forslag til tværgående strategiske temaer og tilgange, der kan være med til at binde sporene sammen, så der ikke arbejdes i i siloer:

* FN's Verdensmål for Bæredygtig Udvikling
* Samarbejde med landdistrikter, lokalråd mm.
* Offentlige-Private Partnerskaber (OPP'er)
* Etablering af fonde og puljer

Som forberedelse til temadrøftelsen forbereder hvert medlem et mundtligt indlæg på i alt max 5 minutter. Her fortæller medlemmet om,

* politiske ambitioner og prioteringer indenfor udvalgets område
* tre konkrete resultater/leverancer, medlemmet gerne ser opnået i udvalget efter 1 år.

### Direktøren for Teknik, Klima og Beskæftigelse indstiller,

at temadrøftelsen gennemføres

### Beslutning

Temadrøftelsen gennemført.